Omnibus presens scriptum cernentibus Ericus, Dei gracia Sueuorum Gotorumque rex ac dominus Scanie, salutem in Domino sempiternam. Noueritis, vos² (ͻ: nos) ad instanciam reuerendj in Christo patris domini Hemmingi, diuina miseracione episcopi Aboensis, officiales et bonorum ipsius prouisores, qui nunc sunt aut quos in futurum duxerit eligendos, ab omnibus expedicionibus et euocacionibus, generalibus et particularibus, cum et quociens eas (ͻ: eos) euocare contingat, quamdiu in officio predicto fideliter steterint, liberos et exemptos dimisisse; prohibentes omnibus aduocatis nostris, eorundem officialibus ac aliis quibuscunque. cuiuscunque condicionis aut status fuerint, ne quis supradictos officiales ac prouisores, contra hanc graciam nostram supradicto domino episcopo factam, quomodolibet impedire audeat uel presumat, prout subdignacionem³ nostram duxerit euitandam. Pro hoc autem, quod ad mandatum dilectj nobis dominj Nicolai Thuresson, prefectj nostri Osterlandiarum,⁴ ad expedicionem nunc nuperrime indictam non venerunt, ipsos ad instanciam dominj episcopi supradicti habere volumus excusatos, nolentes ipsos ob hoc a quoquam quouis modo incausarj. Datum Stocholmis anno Dominj millesimo trecentesimo quinquagesimo octauo, feria quarta proxima post exaltacionem sancte crvcis, sub secreto nostro.